Document ID: /roh_data/filtered/fineweb-2-filterrobots_roh.jsonl.gz/30239

Tgi ch'arva ni surpren in menaschi d'ustria en la vischnaunca Lumnezia sto silmeins 30 gis avon far la damonda per ina lubientscha d'ustria all'administraziun communala.
Per examinar la damonda ein suandonts documents d'inoltrar:
- Mussament d’ina gestiun correcta
- In extract dil register penal – era da retrer tier mintg’uffeci postal
- In extract dil register da stumadira - da retrer tier igl uffeci da stumadira da Vossa vischnaunca
- Formular da permissiun da vendita digl uffeci per la segirtad da victualias e per la sanadad d’animals
Ils documents menziunai (empleni ora e suttascret) ein silsuenter d'inoltrar alla canzlia. La vischnaunca vegn alura ad examinar la damonda ed el cass d’ina decisiun positiva dar la lubientscha d’ustria. La permissiun da vendita da bubrondas destilladas suonda directamein digl uffeci per la segirtad da victualias e per la sanadad d’animals.